《和杨中行朝散别》
宋代·华镇

多士分袍日造庭，谈经议法与论兵。不辞寒夜程文冗，喜见明时道化行。

此日人怀平旦气，他时中有少年卿。凤毛已饱籯金术，伫听传家振大名。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。